Автор: Стойчо Генов 11:30 / 26.04.2019 Коментари (8) 5540\nВ ЦСКА-София вече започнаха да се усещат силните трусове след отпадането от Ботев (Пловдив) в турнира за Купата на България. Започнаха и спекулациите относно това дали Любослав Пенев ще запази треньорския си пост.\nВ днешния си брой вестник "Меридиан мач" дори стига по-далече, информирайки, че ръководството на "армейците" вече иска наставника на жълто-черните Николай Киров. Твърди се, че Любо Пенев не е постигнал търсеното израстване на отбора във важните мачове, като това може да направи именно пловдивският специалист.\nНиколай Киров бил начело на листата сред кандидатите на Гриша Ганчев, тъй като е доказал, че може да развива отбора си в трудна ситуация, без сериозен финансов ресурс и с огромно текучество на основни изпълнители. Освен това с евентуалното привличане на Белия от “Армията" виждат надежда, че биха могли по-лесно да вземат Тодор Неделев и Кристиан Димитров, които така ще получат възможност да продължат да работят с досегашния си наставник, пише още вестникът.\nPlovdiv24.bg припомня на своите читатели категоричната истина на този етап. А тя е, че Николай Киров има договорс Ботев за още един сезон, т.е. контрактът му изтича през юли 2020 година. Очаква се веднага след финала за Купата на 15 май ръководството на "канарчетата" да стартира официални преговори с наставника за удължаването на неговия договор, естествено с чувствително повишени финансови параметри.\nТрябва да е луд за да отиде в кочината,там след два-три месеца ще го обявят за некадърник.Свинска му работа!\nгрешна информация,идва Валверде от Барса,щото така по-лесно ще го последват Меси и Суарес\nНа днешната дата преди две години ни напусна един много добър човек и легендарен привърженик на нашия клуб Гошо Челсито.Той посвети живота си на Ботев.Нека си спомним за него.Брат,сигурно и от онзи свят пееш за Ботев.Поклон\nСлед като е отминала еуфорията и анализираме събитията на трезва глава, трябва да си кажем, че ЦСКА не играха никак зле в този мач. След всяка наша атака, особено през второто полувреме, при овладяване на топката от тяхна страна, ставаше страшно за нашия отбор. Бековете ни буквално изнемогваха. Така дойде и вторият картон за Фичо, защото крилото им е по-бърз. И двете им крила са много бързи, а и влезлите на смени двама футболисти, авторът на втория гол и другият. Дори и на репортаж като се гледа второто полувреме, те побиват тръпки. Техните бекове се включваха добре, средната им линия работеше добре. Много голямо израстване според мен на българските млади момчета, особено Кристиян Малинов и Троицов, а донякъде и на Антов. Не че нашите не играха добре, не че победата ни не беше заслужена, но късметът в този мач беше на наша страна. Пенев е смел треньор и това вече дава отражение на играта на ЦСКА, такъв отбор искат да виждат феновете. Всичко това обаче не означава, че ЦСКА няма да губи или че няма да бъде надиграван! Просто не е логично въобще да се мисли за смяна на треньора. Българските фенове са на крайностите, от Осанна до "разпни го", и ако за тях можем да приемем, че е допустимо, то за футболните ръководители не е! Друг въпрос е, че въобще не вярвам на тази фалшива новина за интерес към Белия!\nТака е за слуховете за Белия най-вероятно фалшиви, още повече че такива слухове пълзяха след като взехме купата, само че в посока Разград.\nНе смятам,че късмета е причина за победата. Подаръкът от Кайзер /прекрасен вратар и човек/ и картона подарък от съдията,това вдъхна живот на умрелите люляци. Ако още 10 мин. това не се бе случило, всичко свършваше за тях. Нима първото полувреме крилата им бяха по-бавни...и имаха ЕДНО положение. Всичко това не е късмет за Ботев,а напротив.\nМн. точно казано.\nЛюбослав Пенев се оказа перфектният лаладжия, уви! При толкова надувки, едва ли ЦСКА е било някога преди толкова безпомощен отбор. Както чичо му на Любо се изрази преди мача с "Ботев", червените май наистина играха по пижами и чехли. И понеже си нямат собствена детска и юношеска школа, ще продължат да пазаруват не само играчи, но и треньори.


Формата на носа разкрива много за нашия характер | Световни Загадки\nФормата на носа разкрива много за нашия характер\nСвободно време / 08 ян. 2022\nЗа да определите характеристиките на човек, можете да използвате задълбочен анализ на външния му вид и психичните механизми. Всъщност, концепцията за личността е сложна и представлява набор от фактори, които е трудно да се разгледат наведнъж. Поведението, мислите, както и физиономията на всеки човек му придават цялата особеност.\nХората с дълги носове обикновено са много умни. Имат критично мислене и знаят как да анализират всяка ситуация, преди да направят заключения. Те могат да бъдат интровертни, да сдържат чувствата и мислите си. Подозрителни, трудно се доверяват на другите, предпочитат да крият емоциите си. Те изграждат броня, за да се предпазят от осъждане.\nХората с къси носове са много чувствителни и са склонни да изпитват силни емоции. Обикновено избягват директни въпроси и проявяват известна слабост, но са невероятно лоялни, което ги прави идеални приятели и партньори. Мили и щедри, те показват безпрецедентна преданост към близките си. Те винаги са там, за да ги изслушат и подкрепят.\nТънък и висок нос\nТрудно се фокусират върху една задача, така че не успяват да постигнат целите си. Наистина им е трудно да следват плановете си, защото постоянно се разсейват от дреболии. Освен това, те са изключително арогантни. В отношенията си с други хора те често са твърде горди, за да разкрият своите емоции или слабости. Никога не се вслушват в съветите на другите и вярват, че знаят истината, която не бива да се поставя под съмнение.\nХората с криви носове са амбициозни и горди. Те знаят как да си поставят цели и да работят за постигането им. Упорити са и не понасят противоречия. Не обичат да правят компромиси. Въпреки че природата им често създава трудности в отношенията с другите, те все пак успяват да водят спокоен живот, ако се научат да бъдат дипломатични.\nХората с прави носове са проницателни и смели. Те се фокусират върху постигането на най-дълбоките стремежи, без да се съмняват в силата си. Освен това, те непрекъснато напредват, за да успеят във всички области на живота си. Тези хора са справедливи и лоялни, имат хармонични и стабилни отношения. Те са източник на мотивация за другите.\nХората с тънки носове са най-арогантните от всички. Наистина гордостта им понякога води до проблеми, но в повечето случаи им помага за постигане на целите. Освен това, тези хора се стремят към успех и признание. Те също така са много искрени и не се колебаят да кажат това, което мислят, дори ако това може да нарани другия.\nФормата на носа ще ви помогне да опознаете повече себе си и своите близки.\nКакво говори за нас формата на ушите ни?\nФормата на лицето ви разкрива какъв човек сте\nФормата на пръстите описва интимни аспекти от характера ви\nНаправете си теста на Сонди и разкрийте тъмната си страна\nИзберете писмо и прочетете своето послание\n1 ян. 2022


За пета поредна година Национална мрежа за децата представи годишния си доклад „БЕЛЕЖНИК 2016: Какъв е средният успех на държавата в грижата за децата?“. За първи път представянето се състоя едновременно в 8 региона в страната. Един от тези региони е Североизточният - Варна и Добрич. Сдружение "Гаврош" като регионален координатор организира представянето на документа пред местни власти, НПО, представители на училища и детски градини, студенти и преподаватели във висши учебни заведения. Събитието се състоя в голямата зала на РЗИ - Варна и бе водено от Гергана Енчева, а представители на организации - членове на НМД от региона представиха отделните области от Бележника.\nТази година се отчита слаб напредък в държавните политики за децата и средният годишен успех е „среден“ 3.28, като това е най-високата средна годишна оценка на „Бележник“ през годините до момента.\nНай-високата оценка е в област „Здравеопазване“ – добър 3.58, а най-високо оценената подобласт е „Болнична и доболнична помощ“ с добър 4.04.\nТази година при изготвянето на „Бележник“ Национална мрежа за децата се допита и до децата и младите хора като проведе 9 фокус-групи и онлайн допитване, в която се включиха 120 деца на възраст между 12 до 18 г. от цялата страна. Една от фокус групите бе проведена във Варна. Децата поставиха най-висока оценка в област „Правосъдие“ и по-специално в ангажимента на държавата за запознаване на децата с безопасността в интернет. Оценката на децата в тази област е 3.88. Децата пишат най-слаба оценка на държавата в област „Общи принципи по Конвенцията на ООН за правата на детето“, като подобласт „Детска бедност“ получава оценка среден 2.61.


Блогът на moksha :: ЖЕНАТА И НЕЙНАТА ВРЪЗКАТА С РОДА\n21.08.2017 19:10 - ЖЕНАТА И НЕЙНАТА ВРЪЗКАТА С РОДА\nАвтор: moksha Категория: Тя и той\nПрочетен: 8541 Коментари: 17\tГласове:\nПоследна промяна: 19.12.2017 23:13\n…. Защо е нужно да почитаме рода си?\nКак се отнасяме с родителите – това е нашият Първи тест на съдбата. А за жената, отношението към родителите - Това е реката на живота.\nВъв ведите е казано, че ние можем да управляваме своя живот изцяло само тогава - когато сме обединени със силата на своя род. Получената от предците енергия – ни изпълва със сила и любов. И тогава мечтите в живота стават достъпни! И това е така, защото ние имаме три източника на жизнена енергия, три потока от които я получаваме - от РОДА, нашата лична и от общия енергиен канал който създаваме с партньорът до нас. Това се отнася и за мъжа и за жената. Но в тази статия ще е с по-голяма насоченост към жената и енергийната връзката с рода, защото аз съм жена и такъв е моя опит и познания.\nВероятно всеки който има разбирането, че работата над себе си е път към нов живот знае, че основното и най-ефективно нещо по този път е преработка на взаимоотношенията с нашите родители и с рода ни, но защо е така? И изобщо как ни се отразява когато психическият и емоционалният контакт с родителите е различен от почит и уважени?\nРаждаме се с личен поток от енергия от рода си, но той може да не ни действа, ако има неразбиране, скандали, обида към майката, бащата или спрямо нашите роднини от по-старото поколение баба, дядо, пра-прародители и т.н. А когато от потока на рода не получаваме сила и защита започват блокажи в личния живот.\nИ така от една страна ни се дават знания по родова линия, от друга страна ги наработваме. Ние вземаме живот от родителите чрез признание на техните съдби. Чрез благодарност за този живот. Признаване на тяхното старшенство и приемане, че всичко което се случва или се е случвало в техния живот е било техен избор. И независимо съзнателен или несъзнателен е изборът, ние нямаме никакво отношение към него и да му повлияем не можем по никакъв начин. Когато съумеем така да погледнем на другия, тогава можем да го уважаваме, да го приемем такъв какъвто е в неговото различие от себе си. Тогава можем да гледаме на тези различия без страх.\nПри жеанта има един основен проблем, който следва да разберем, че най-опасното за нея е да бъде незащитена. Това означава да не усеща благословението на своите родители. Родителската благословия ни дава различен енергиен заряд. Майчината по-скоро е като наш пазител от всяко зло. А бащината благословия е като позволение, одобрение да вървим достойно по избрания от нас път и това ни се отразява на начина по който правим своите избори в живота. А да прави избор за жената е важна част от нейната съдба.\nКакво се получава когато една жена се противопоставя на своите родители, когато им се съпротивлява? В резултат много остро започва да усеща самота. А в резултат на това чувство, съдбата няма да и дава възможност сама да избира мъжа за себе си. Просто мъжа сам ще я избира. А в крайна сметка кой кого избира? Жената избира - тя прави избора, за да може нейната психика да е спокойна и устойчива. Такава е женската природа. Но когато тя няма тази психична устойчивост и спокойствие, то тя тръгва да прави своя избор след този който най- настоятелно се опитва да общува с нея. В резултат губи себе си, своя самоконтрол и няма как спокойно и трезво да се отнася към всички сфери от живота си. Така тя се отдалечава от своята същност да бъде спокойна и гъвкава - защото жената е мекият принцип на живота.\nНе по- малко пагубно е за жената да живее с обида, неприязъм или каквото и да е нехармонично усещане спрямо своите родители. Психическата и енергия, буквално се изпомпва когато отива в миналото в старите болки и неразбирателства. Малко по малко тя започва да чувства опустошение и получава недостиг на тази енергия. Работата е също в това, че зад всяка обида винаги стои огромен потенциал, стоят много ресурси – толкова много енергия. А тази енергия можем да влагаме в изграждане на живота си, да захранваме съпруга си, децата, да раждаме нови идеи да ги осъществяваме.\nЗатова жената е длъжна да намери спокойствие и сила в отношенията родителите. Всяка жена, с всеки родител може да придобие такова спокойствие в семейството – просто трябва да си постави такава цел за себе си и да действа в това направление. Когато жената си постави тази цел не е от значение какви са родителите, не е важно какво те правят и защо.\nНо това не означава жената чувства отговорност над своите родители, да се опитва се да ги промени, да се стреми се да ги направи щастливи… НЕ, тогава тя също отдава много от своята енергия. Всъщност ние не можем да бъдем отговорни за своите родители – ние можем да сме им благодарни, да им служим, да им помагаме. И това трябва да ни бъде ясно. Когато поемем отговорност над родителите си – ролите се сменят, ние преобръщаме за себе си родовата йерархия и потока на енергия от рода се прекратява.\nИ вижте, нашият род е душа. Всеки член на вашият род е една душа, пълна с вечност, знание и блаженство – тези три качества притежава всяка една душа от нашия род – всяка една! Всеки член от вашия род е частица от бога. Да, поставена, свързана е с материално съществуване - има си своите неразрешени кармически уроци, със собствените си болки, обиди, страхове и разочарования. Със своите претенции, непрощавания и с всичко това се превръща един вид в индивидуалност, пълна с различия от нас… понякога до невъзможност да съществуваме заедно. Но зад всички тези маски, все пак е душа, частица от Бог. Ние самите също принадлежим към своя род като душа. Да, по законите на съдбата , ние сме дошли точно там, където има какво да учим. И всеки един от вас играе определена роля в този сценарий. Но когато ние гледаме от тази позиция, когато изключим нашето личностно възприятие за своите родители, баби, дядовци, предци. Когато престанем да взаимодействаме с техните психологически травми - ние съумяваме да проумеем по-дълбокия смисъл и ние по-лесно да променим нашето отношение.\nЕнергийната ни взаимно-свързаност с родителите се отразява на всяка сфера от живота ни, включително и за парите. Що се отнася до родовият ни енергиен канал, за да е по приемливо често казвам, че да се преработят отношенията с родителите е дори изгодно – защото нашите родители са нашите пари. И това също е така. Съответно от това доколко хармоничен е обмена с бащата се свързва с умението да печелим пари и количеството им, а отношенията с майката се отразяват на способността ни да ги задържаме. Тези неща са описани в древните знания оставени ни ведите и по моему всеки би могъл проанализира себе си или близки хора за да го забележи.\nА какво означава да работим с рода ни?\nСъществува наука родология – специалистта чрез разстановка на събраната от нас информация за рода и нашите лични житейски преживявания вижда негативните програми които въздействат на човека до сега. Т.е. разчита кармата на рода – това са действията на нашите предци, които могат да са от различни времена и в различни аспекти от живота. Възможно е да има негативни програми, които от преживявания по време катаклизми до някое негативно отношение на нашите предци което е създало мисловни блокажи. И тези блокажи са действащи и до сега, защото са генетически заложени. И тук няма нищо за учудване, нека си припомним, че ГЕН е пренос на информация чрез тялото за следващото поколение.\nВажното тук е да разберем правилно въпроса относно изчистването на рода. Нека не си създаваме илюзии, ако в нас се породи усещане, че точно ние сме този силен потомък, която може да поеме отговорност за целия свой род – това е невъзможно и неправилно! От една страна това трябва да се извършва от грамотен, сертифициран специалист чрез духовни практики, които енергетически ни възстановяват. И при това се преработва само това, което е наше, което се отразява на нас. От друга страна - когато отправяме молитва е нужно да го правим от позицията, че ние сме малки, с разбиране, че ние сме потомък на своя род, ние сме част от него, а не самият род… Нашето желание би могло да е да се освободим от негативната програма, която носим от рода. И в никакъв случай не бива да се отказваме от рода, от неговата силата. Както и в никакъв случай да не осъждаме своите родители и предци. Не знаем как самите ние бихме постъпили, ако сме поставени на тяхното място. Наистина, не бива се превръщаме в съдник, защото тази негативна програма на осъждането се изсипва върху нас и още повече се усилва. Същността на изчистването на рода е да се сменят нашите програми за отношение към рода. Т.е. Моето вътрешно отношение към моите близки и предци да е на основата на почит и уважение! И основната червена нишка в душата ни трябва да е “ Аз нямам право да ги съдя.”\nНавярно не всичко съм казала, темата е много дълбока…. Но нека за сега поне минимално да се ориентираме в този важен аспект от живота ни и да проверим себе си…\nСътворила за вас с любов: Веселине\nТагове: жена, семейство, карма,\nСъществува ли Адът\nЗащо жените използват мъжете?\nОт счупен камък\nКАК ДА ПРЕРАБОТВАМЕ ОТНОШЕНИЯ С МАЙКАТА\nКакво е ПЛАНЪТ НА ДУШАТА\n1. lexparsy - Мисля че трябва да благодаря и от името на други\nДа, такива размисли са не само полезни, но и крещящо необходими, особено днес!\nИ правят този ВсеПроблемен Блог, не свърталище, а нещо по-приятно и поучително.\nИ не знам кой е гласувал с Не!? Може би защото е четено, а искат да бъде четена Простотията!!!\n2. katara - kolko milo ))\nно,това са просто Биологични програми..\nа, ние сме Божествени създания..\nвременно слезли на грешната Земя..\nЗвездният Човек гледа към...звездите..\nспомнете си Халил Джубран..\nАз не съм..\n— Кажи ни нещо за Децата.\nА той й рече:\n— Вашите деца не са ваши чада.\nМожете да им дадете подслон на телата им, но не и на душите им, защото душите им обитават къщата на бъдното, в която не можете да влезете дори насън.\nМожете да се стремите към тях, но не се мъчете да ги направите като себе си, защото животът не се връща назад, нито помни вчера.\nНека огъването ви в ръката на Стрелеца е за радост; защото както Той обича литналата стрела, тъй му е драг и якият лък в десницата Му.\n3. redabys - Невероятна мъжка изповед, която ...\nНевероятна мъжка изповед, която парализира.\nЗа това ще мълча. :)\nА и то какво може да се коментира- ти всичко си написал. :)\nМного красиви редове... знаеш, че са много красиви. :\n4. lexparsy - Сега пък трябва да се извинявам от всички moksha\nВиждам че имаш приятни събеседници :-)\nБих се опитал да обясня, ако имаше Надежда за малко Разбиране...\nКакво е Рода за човешкото Битие??? Ами, не мисля, а знам че от хиляди години Човек е знаел и разбирал! Просто вече сме доста чипирани :-)\nАко направя опит да споря, дебата ми ще бъде доста по-неприятен от този с Отчето дето ни прави Грешници, че почитаме Природата!\nИ продължавай да пишеш, все още има кой да се замисли...\n5. milady - колега лекспърси/тук априори всички сме колеги, или бъркам?\nима полезни „моменти“ в това повествование, но\nДуховните практики са работа самотна и трудна..\nв такъв смисъл, този пореден опит за Коуч\nна пЪрва, ми се види..предвзет и дори плитък..\nи, моля престанете с тази неуместна ирония..\nнелепо е ,да давате съвети за ТВ, реклами,\nГМО,чипиране и..Духовни практики..\nзвучи назидателно и арогантно повелително..\nи ,това е така от Вашия първи постинг тук..\nда бъдем по-смирени и самокритични..\nс искрени пожелания/Юлия\n6. lexparsy - Извинявам се за диалога поста ти moksha\nБлагодаря за резолюцията и посланието Юлия.\nСамо да поясня, под Чипиране имам предвид масовата и нарочна агитация да се отдалечаваме от Рода си от Природата, Историята ... и всичко, което ни прави Хора, а не Биологични Единици, които са наблускани с НЕВЕРНИ обяснения даже на Науката и в частност Генетиката!\n7. redabyss - Лекс, не бъркай троленето с прот...\nЛекс, не бъркай троленето с противоположна позиция.\n8. lexparsy - Доста Когнитивно Вярно redabyss\nДа, до такива когнитивно-верни заключения може да се стигне, когато дълго време сме наблюдавали и изследвали Следствието, а не Причината redabyss.\nЧаст от почитането на Рода е почитането на Семейството. Ако го има Бащата дава Ерудиция, а майката Любов и Прошка. А авторката пише от женска гледна точка!\nА точно Измислените Езотерични учения (фалшиви копия на Херметичните такива), които май ти визираш са ни наблъскали главите със Страх от Духовното...Но има още Хора, които и Вярват и Разбират.. а и така Различават...\n9. karamelita - Интересна статия, да хубаво е да се ...\nИнтересна статия,да хубаво е да се поддържа нормални отношения с рода и това дава чувство за равновесие,но по някога човек в своето развитие се налага да се откъсне от рода си и да се устреми към друга среда,за която се чувства по- подходящ,родителите са и до време,оставаш рано или късно сам, роднините са женени и зависими от други хора и може и да не са желаната опора,особено в това безпарично време,когато е трудно да купуваш подаръци на всичките си роднини...Човек, жената трябва да се научи да живее и се справя с живота си и сама, ако и трябват други хора за помощ, да ги потърси. не казвам,че не трябва да се носи отговорност за старите родители,те трябва да им се помага,дори и без нашето присъствие ако е възможно.Жената отива и при мъжа,там законите са вече други. Въобще този живот е доста сложен,въпреки това трябва да се опитаме да бъдем силни и човечни ,особено към своите родители и деца.\n10. milady - тук ,наблюдавам тече интересен дебат...вечната борба..\nднес, в един друг постинг казах taka..\nнай трудните /и полезни уроци в Живота ,са.\nда се научим да губим,\nда се научим,да оставаме ..самички..\nиначе, да живее родата, особено мама и тате, и брата ;)\nнищо лошо,просто ..не е полезно..\nили, Лекс има друг живот, на друго място,\nили, по такива ми ти..други меЧти..\nусмивки за всички..\n11. milady - karamellka, cara mia !!\nВъобще този живот е доста сложен,въпреки това трябва да се опитаме да бъдем силни и човечни ,особено към своите родители и деца.\n12. zaw12929 - КАКВАТО ЖЕНАТА, ТАКИВА ДЕЦАТА- ТЯ ...\nКАКВАТО ЖЕНАТА, ТАКИВА ДЕЦАТА- ТЯ ГИ ВЪЗПИТАВА СПОРЕД СВОИТЕ ЗНАНИЯ ЗА ЖИВОТА. МЛАДА МАЙКА- ДЕТЕ КАК ДА ГО НАПРАВИ?!\n13. lexparsy - Нас Баба нужна!\nС думата "баба" руснаците често наричат не възрастна жена, но и такава, която има житейски опит не само като майка и жена, но и ерудиция и мъдрост. (може би корена на думата идва от "абба"-прародител). Та една такава жена обикновено отговаря и за хармонията и разбирането в Семейството и Рода.\nЗа това на такива като нас просто казват "Тебя Баба нужна!" :-)\nВижте Анастасия на Вл.Мегре, независимо дали е реална или измислена...каза и наистина Променя и влияе на Света без да излиза от гората... И в България вече има много Родови Селища! А сме забравили нашите Баби и от там и Рода си!\n| Лекс има друг живот, на друго място,\n| или, по такива ми ти..други меЧти...\nМила Джули, моля не слагай, нито мене нито други на рафта с тривиални прозаични дефиниции (в трето лице), като в турски сериал...Аз си имам и съм жертва на същия живот като всички :-) Само се старая да гледам през по-голяма Прозирка :-)\n14. lexparsy - Интересно защо само moksha не коментира\nМоже би се страхува че някоя Жена ще я оплюе с лаконична житейска резолюция...\nИли просто чака някой друг да поеме отрицателната енергия да защити тезата и?\nАз съм до тук!\n15. milady - защото е фейк, а ние...бръмбъли луди..Сбогом от мен..\n16. moksha - Интересно защо само moksha не коментира\nПросто ние не си допадаме по много параметри и разговора няма как да се завърже помежду ни.\n17. moksha - Сега пък трябва да се извинявам от всички moksha\nКакво да кажа, освен Благо-Даря и за градивните коментари и за обратните - та нали затова е интересно времето в което живеем. Различни нива на съзнание, но все пак всяко нещо което е коментирано е актуално. Щом дава импулс за разсъждение всичко е на местата си. Но, аз съм за екологичност на изказа и да затова ще има и изтрити коментари - Поздрави.


Мъжки времена - e-vestnik.bg\nДойде времето на истинските мъже!\nКак се разбира кой е истински мъж ли?\nЕлементарно – четете „МОНИТОР“ и ще разберете – „Булка отсвири младоженец точно преди сватбата – не знаел таблицата за умножение“!\nМладоженката се усъмнила в образованието на кандидат-съпруга си и го помолила да умножи по две числата от 1 до 9. И когато нещастникът се затруднил, направо му показала вратата. Дори върнала подаръците!\nУ нас доказването на мъжествеността е по-лесно – то минава парламентарен контрол. Кой знае защо другите вестници не обърнаха внимание на едно откровение на бизнесмена, обвиняван пред комисията на Мая Манолова, че се ползвал със специалната протекция на премиера. Добре, че е „ДУМА“, за да го защити – човекът си казва в прав текст: „С Борисов имаме чисто мъжки отношения, нищо сексуално“…\nХвала на такива бизнесмени! За такива плаче майка България!\n„ТРУД“ също внимателно анализира скандалните твърдения пред комисията – цитирайки безименни депутати, наблюдаващи изслушването: „Според повечето от тях изключително странно звучат оплакванията и обвиненията на Илчовски, при положение, че в тази определена от него като убийствена за бизнеса политическа среда той е успял да натрупа богатство по негови думи от 15 милиона лева“.\nДотук – както и да е, може и да са прави, макар че следващото изречение малко утрепва внушението: „За 15 милиона съм готов веднага да ме намачкат и мене“ – затвори темата случаен гражданин, дочул разправията в залата“.\nСлучайният гражданин е пропуснал да уточни, че е готов да го намачкат с двеста, но, предполагам, това се подразбира от самосебе си.\nНо – дотук с клюките, дайте да погледнем положителните новини – от „МАРИЦА“ ще научим „Как бедният данъкоплатец направи данъчните щастливи“!\nЕлементарно – като си плаща данъка общ доход върху благосклонно повишените държавни заплати! Всъщност, той дори не го и плаща – направо си му го удържат, включително върху хилядата лева, давани на докторите, рискуващи живота си в ковид отделенията. Така „постъпленията в НАП към 28 април 2021 година са с над 914 млн. лв. повече спрямо същия период на миналата година“.\nОптимистичните новини продължават и в „24 ЧАСА“ – „Инфлацията се крие до есента, засега има усещане за по-високи цени“. Усещането, както се оказва, е лъжовно – нищо, че хлябът, горивата и разни други неща са поскъпнали, това се компенсира с цените на зеленчуците!\nТрябва да вярваме на статистиката, а не на касовите бонове!\n„МАРИЦА“ ни разяснява парадокса по също толкова парадоксален начин – след констатацията, че „Строителните материали и много суровини поскъпнаха с близо 40 на сто за последното шестмесечие“, ни успокоява, че това в скоро време няма да се отрази върху цените на имотите. Онагледява се с прост пример – „Ако в ресторант шопската салата струва пет лева, в цената є е калкулиран и килограм домати от 4 лева през зимата и от 3 лева през лятото“.\nЗа ракията към салатата не се споменава нищо – а това би ни улеснило още повече да разберем простичкия пример с миналогодишните домати.\nНо ние сме истински мъже и горди българи – знаем и две, и двеста!\nКакто неизвестния патриот, защитил паркираната на недотам безплатно място собствена кола – „БЪЛГАРИЯ ДНЕС“ популяризира новия подход към безмилостните скобаджии: „Вуду заклинания срещу скоби – новият начин за борба срещу скобите в София“. Не, човекът не боде с игли кукла, изобразяваща шефа на „Паркинги и гаражи“, засега само е сложил предупредителна бележка: „Ако не ви е грях, сложете ми скоба“.\nИма и кръстче – за да стане още по-съвестно на скобаджиите.\nЕ, дано, ама надали…


Испанският пазар на недвижими имоти се срина | Начало | DW | 14.08.2008\nИспанският пазар на недвижими имоти се срина\nВ края на юли кризата на испанския пазар на недвижими имоти навлезе в горещата си фаза. Той бе поразен от растящите лихви и влиянието на американската финансова криза. Сривът повлече надолу цялата икономика на страната.\nВ продължение на дълги години в Испания бясно се строеше: всяка година там възникваха повече жилища, отколкото в Германия, Франция и Англия, взети заедно - значително повече, отколкото бяха реално нужни. Потребителите мечтаеха за собствен дом, строителните предприемачи за бързо богатство, а банките привличаха клиенти, като се хвалеха, че предлагат най-гъвкавата кредитна система в Европа. Експретът по неджими имоти Хосе Антонио Вега казва:\n"Те либерализираха всички инструменти, над които имаха влияние, с цел да нажежават допълнително търсенето и да дават на хората възможност, да купуват изключително скъпите жилища."\nКакто мнозина други млади хора и Хесус си е закупил гарсониера в Мадрид на кредит. Сега лихвите започват да го затискат. Той казва:\n"В момента плащам по 100 евро повече месечно, защото откак закупих жилището си, банката постоянно увеличава лихвите и ипотеката се повишава със 100 евро на месец".\nСтроителният бум междувременно приключи\nмнозина собственици отчаяно се опитват да продават новозакупените си жилища или къщи, но купувачи няма. Семейства, които са теглили големи кредити за покупката на жилище, изведнъж се оказват в изключително нестабилни финансови позиции. Борсовата анализаторка Нуриа Алварез казва:\n"Корекциите на пазара са много по-сурови, отколкото се очакваше. Продажбите на практика спряха и по всичко личи, че не може да се очаква скорошно възстановяване на пазара."\nЗасегнати от кризата са не само частни лица\nГледка от Майорка\nспукалият се балон на пазара на недвижимите имоти повлече надолу и цялата испанска икономика. Показателен е фалитът на най-големият концерн за недвижими имоти "Мартинза", който през миналата година доста рисковано закупи най-големият си конкурент на пазара "Фадеса", и то когато кризата на пазара на недвижимите имоти вече се очертаваше. Близо 12 000 семейства , за които Мартинза смяташе да строи нови жилища, сега не са наясно, дали ще получат обратно инвестираните си пари. Правителството прави безпомощни опити да се намеси, но според експерти, може би е по-правилно това да се остави на пазарните механизми.\nОт фалит са застрашени около 100 строителни фирми\nТъй като цените на имотите ще намалеят отново с около 20-30%, вложенията в недвижимости очевидно вече няма да носят никакви приходи. Призракът на празния град Сесеня, където притежателите на имоти отчаяно търсят купувачи, вероятно ще се появи и другаде.


Маркетингово разузнаване - Документ от документите.ком | Страница 6\nДейността по бенчмаркинг в света понастоящем е масова като модел, а ползата от неговото прилагане не подлежи на съмнение. Бенчмаркингът се приема като най-ефективното направление на консултинга и намира приложение в най-различни сфери на дейността на компанията - логистика, маркетинг, управление на персонала. Основният принцип, който е залегнал в него като метод е придобиване само и единствено на необходимата информация по конкретно поставена задача. В избраната компания като модел (от която трябва да се взаимства опит) се изучава само тази информация, която може максимално да бъде от полза, а не всичко по различните направления на нейната дейност.\nНо какво в действителност трябва да се разбира под това понятие? Терминът няма еднозначен превод на български език. Идва от английски (benchmark) и може да се разбира като механизъм за сравнителен анализ на ефективността на дейност на собствената компания с показателите на други, по успешни от нея. Някои го определят като резултат на еволюционното развитие на концепцията за конкурентоспособност, други като програма за подобряване на качеството, трети като типична японска бизнес практика. Не липсват и по-конкретни определения: „Процес на систематично и непрекъснато измерване, оценка на процесите в компанията и тяхното сравнение с процесите на водещите предприятия в света, с цел получаване на информация, полезна за усъвършенстването на собствената дейност“. Или „изучаване на опита, стратегията, решенията, деловата практика на най-добрите компании от отрасъла с цел използването на този опит в адаптиран вид, за подобряване работата на собствената компания“.\nПо-широките тълкувания на понятието включват сравнение не само на бизнес процесите, но също на клиентите, продукцията, загубите, разходите и т.н. Едно от най-кратките и ясни определения е на руския маркетолог Сергей Пегасов, който разглежда бенчмаркинга като „процес на откриване и изучаване на най-добрите от известните методи за водене на бизнеса“. Разбира се, след като бъдат открити и изучени, добрите методи трябва и успешно да се приложат в собствената компания.\nЮри Воронов, генерален директор на руската консултантска фирма „Корпус“, определя бенчмаркингът като метод за „динамично управление по най-добрите образци“ - особен вид дейност на търсене и получаване на информация за най-добрите решения, използвани в дейността на другите компании. Компанията модел може да бъде непосредствен конкурент, но често най-добрите примери се оказват използвани от фирми, които работят в съвсем различни браншове, отрасли, региони, чужди пазари и държави.\nСпоред мнението на някои специалисти, преди да се потърси отговор на въпроса: кои компании да приемем като пример за най-добри, трябва да се отговори на други два въпроса: кое в собствената компания подлежи на промяна като начало; и доколко фирмата има възможности и способност да направи това.\nПодборът на партньора за бенчмаркинг се извършва на три етапа, изпълнявайки процеса „skim - trim - cream“ (STC).\nПървият етап „S“ обхваща беглия обзор на наличните информационни източници - придобиват се допълнителни данни, които са достъпни за момента. След това се преминава към етап „Т“, който трябва да завърши с подреждане, ранжиране, преценка по избрани параметри и описание на наличните до момента данни за различните вероятни модели за копиране. Последният етап „С“ трябва да даде отговор на въпроса: кое е най-доброто като образец за подражание и с това да се изберат подходящите партньори.\nДруг изследовател посочва четири последователни етапа при прилагането на бенчмаркинга като модел на управление:\n-\tизясняване в детайли собствените бизнес процеси;\n-\tанализ на бизнес процесите в другите компании;\n-\tсравняване на собствените резултати с тези на другите;\n-\tвнедряване на необходимите промени за преодоляване на слабостите.\nВ действителност бенчмаркингът се използва отдавна като метод, но популяризирането му идва в края на XX в., когато фирмите все по-често започват да наемат бизнес консултанти. В зависимост от изпълняваните задачи и етапа на бизнес процеса може да се говори за различни видове бенчмаркинг - функционален, конкурентен, общ, вътрешен и такъв на имиджа.\nФункционалният бенчмаркинг се използва за сравняване на ефективността от разпределението на функциите в компании от сроден отрасъл, но не обезателно на преките конкуренти. Когато за сравнение са взимат компаниите, които са преки конкуренти, бенчмаркингът става конкурентен. Посредством конкурентния бенчмаркинг компанията може да реши вътрешни бизнес проблеми. Полезен опит може да се вземе и от компании, действащи в други отрасли и тогава се говори за общ бенчмаркинг. Общият бенчмаркинг се използва доста често в държавите от ЕС и САЩ. Този вид бенчмаркинг дава по-големи шансове за провеждане на официална среща с фирмата „модел“.\nПонякога не се налага да се търси чужд модел. Точните решения могат да се намерят в собствената фирма и тогава говорим за вътрешен бенчмаркинг. При вътрешния бенчмаркинг се сравнява ефективността в дейността на различните подразделения (отдели) на собствената компания. Може да се сравнят еднаквите функции на конкретна структурна единица от холдинга в различните негови предприятия. Транснационалните компании, когато излизат на нов пазар отчитат сходството на регионите и използват подходите, които вече са изпробвани в други страни.\nБенчмаркингът на ниво обслужване на клиента става ясен при реализацията на продукцията. Може да се започне с изучаване на реализацията на съществуващи и потенциални клиенти, анализ на работата на техническото обслужване на продукта на територията на клиента или анализ на начина, по който се правят поръчки по телефона и т.н. Информация, която подлежи на анализ е изразходваното време за сервиз, времето за реагиране на искането, времето за ремонт, бързината с която се извършват доставките, нивото на персонала, който контактува с клиентите, начинът на записване на поръчките, характеристики на системата за консултиране на клиента, броят на жалбите и рекламациите и т.н.\nБенчмаркингът на имиджа съществено влияе на способността на компанията да се конкурира. Този параметър може да се анализира в два аспекта:\nа) оценка на реакцията на клиентите за имиджа и б) анализ на начина на реакцията на имиджа от страна на конкурентите. Интерес представлява анализът на степента на осведоменост на клиентите за имиджа (позитивен/негативен) по отношение на различните производители, а също и имиджа по направления (качество, поръчка на клиента и др.)\nИсторията и условията, при които е натрупан опитът, изграден моделът на поведение на персонала и характеристиките на управлението са строго индивидуални за всяка компания. Това засяга стратегическото виждане за развитие на компанията и противодействие на конкурентите. Когато се планира стратегия за интеграция или съвместно предприемачество, бързото усвояване на методите на партньора става главен инструмент за уеднаквяване на корпоративната култура. В подобни случаи бенчмаркингът е тактика, която може да бъде предпочетена.\nПриложението на бенчмаркинга обхваща практически всички сфери на дейност на предприятието. Изследване на американската консултантска компания Bain&Co поставя бенчмаркинга в челната тройка на най-прилаганите методи за управление на бизнеса в ТНК. Като една от най-приложимите маркетингови дейности, позициите на бенчмаркинга непрекъснато се засилват. Преценява се, че бенчмаркинга помага относително бързо и евтино да се усъвършенстват бизнес процесите, а също да се разбере как действат водещите компании и да се постигнат техните и дори по-добри резултати.\nАко не се вникне в същността на понятията и тяхното съдържание, може да се стори, че бенчмаркингът съвпада като понятие с маркетинговото разузнаване. В действителност разликата е съществена и засяга както средствата, така и методите на двете дейности.\nВ основата на бенчмаркинга е заложено разбирането за сравняване на дейностите не само на конкурентите, но и на напредналите фирми в другите отрасли. Според консултантната компания Energy Consulting бенчмаркингът може да се приеме като алтернатива на стратегическото планиране, извършвано на анализа на показателите на конкурентите. Технологията на неговото използване обединява в единна система разработването на стратегия, отрасловия анализ и анализа на конкурентите.\nБенчмаркингът е метод за изучаване на чуждия опит, който не е тайна и не се пази като такава от модела-образец. Това е метод, основан единствено на придобиване и анализ непосредствено от компанията или на официална информация от СМО. В своето естество бенчмаркингът представлява анализ на бизнес процесите. Основната цел при него е да се намери бизнес модел, който по-добре решава проблемите и да се даде отговор на въпроса „как да направим и ние така, че при нас да стане дори и по-добре от модела“. Това е умение да се изясни какво другите правят по-успешно и да се изучат техните методи и опит.\nЗадачата, която стои пред МР е съвсем различна. То трябва да проучва в детайли параметрите на средата, в която компанията работи. Основната цел на МР е изготвяне на аналитична разузнавателна справка относно тенденциите и процесите, които протичат в тази среда. Крайният продукт от дейността на МР трябва да улесни ръководство на компанията при взимането на информационно обезпечено решение не само за адекватен отговор на негативните тенденции на средата, но и за развитието на компанията в перспектива.\nПри бенчмаркинга основната роля се изпълнява от маркетолози аналитици по пътя на открито изследване и явно зададени въпроси.\nКогато това е невъзможно или е необходимо разширяване на придобитата информация, на помощ идва марк. разузнаване. Отдела за МР може да работи за бенчмаркинга в два режима: а) установяване на тези елементи на дейност (бизнес процеси, направления, правила, технологии, процедури, процеси и т.н.), по които конкурентите превъзхождат собствената фирма и б) изясняване кой превъзхожда преките конкуренти по същите тези показатели.\nИма и една „обща територия“ за двете направления на дейност, където те успешно си сътрудничат. Това става, след като собствената компания определи няколко конкурента като модел за подражание. Задачата на разузнаването в подобни случаи е да следи дейността на тези компании-модели. Накрая се избира предпочетеният образец за подражание като постоянен партньор, който сам предлага това, което по негово мнение трябва да се взаимства. След избора на модела разузнаването вече не се занимава с този въпрос.\nИзползването на резултатите от бенчмаркетинга създава специфични условия за провеждане на разузнавателната дейност на компанията. Получаването на чужд опит в предложенията по бенчмаркинга би следвало да облекчи работата на МР. Когато става въпрос за доброволно предоставяне на чужд опит обаче, компанията трябва да бъде сигурна, че предложеното от бенчмаркинг партньора наистина е най-доброто, с което той разполага. Задължение на марк. разузнаване в този случай е да разбере не се ли предлага остаряла вече технология или загубили актуалност организационни решения. Собствената Служба за сигурност трябва да одобри операцията по бенчмаркетинга. По този начин марк. разузнаване се натоварва също с отговорност за взетото от компанията решение.\nЗадачите на бенчмаркинга са доста по-различни от тези на МР. Може така да се получи, че резултатите от действията на собственото разузнавателно звено, придобити с легални, полулегални и дори не съвсем етични методи да не съвпадат с информацията получена чрез бенчмаркинга. В подобни случаи трябва да се вярва на собствената информация. Информацията, която моделът предоставя може да се окаже заблуждаваща за компанията. С избирането на модела и организацията по обмяната на опит конкурентните заплахи не изчезват. Собствената Служба за сигурност е тази, която има за задача да ги предотврати и в това отношение наличието на бенчмаркинг не я улеснява много.\n6. ЧАСТНА ДЕТЕКТИВСКА ДЕЙНОСТ И МАРКЕТИНГОВО РАЗУЗНАВАНЕ\nНалага се също да направим съпоставка между разузнаването на конкурентите и частната детективска дейност. Някои специалисти намират сходство между двете направления, което според нас трудно може да бъде обосновано. Различията между тях са значителни и проличават както в организацията и задачите, така също в правата на съответните категории специалисти.\nИзвършването на частна детективска дейност се регламентира от действащото в страната законодателство. В закона се посочват условията за получаване на право да се извършва подобна дейност. Това обикновено е физическо лице с местно гражданство, което отговаря на предявените законови изисквания. Законът посочва документите, които бъдещият частен детектив трябва да представи, за да бъде разгледан неговият случай. Желаещите да се занимават с подобен род дейност трябва да получат разрешително (лиценз) от компетентните правоохранителни органи на държавата. Лицето се проучва с обстойна проверка по всички информационни фондове на МВР и другите специализирани служби. Въз основа на резултата от проверката, на лицето се издава лиценз за практикуване на частна детективска дейност. Начинът, по който се извършва проучването и задълженията на органите на Министерството на вътрешните работи в този случай са специфични за всяка отделна държава.\nЧастният детектив работи в частна детективска агенция. Той може да се занимава с предприемаческа дейност без да е юридическо лице, или да работи в службата за сигурност на юридическо лице, като използва пълномощията, които законът му предоставя и съответно регламентира частната детективска дейност. Детективът може да извършва частно разследване по поръчка на клиент (физическо или юридическо лице), а този който работи в службата за сигурност на своя работодател - когато получи задача и разпореждане от длъжностните лица.\nВ законодателството на много страни се разрешава отделно лице да извършва частно разследване в охранителната дейност. В такъв случай частният детектив има възможност да работи творчески и не е зависим от други лица. Самите задачи, времето и начинът по който ще бъдат изпълнени, както и контролът по изпълнението им зависят от самия него. В този случай от частния детектив се изискват особени качества, които му позволяват да извършва подобен род дейност. Дори и да работи самостоятелно, частният детектив има нужда от екип помощници (деловодител, анализатор и др.)23. Поради това законодателството обикновено предвижда възможността да се създават частни детективски агенции.\nПоръчките за частния детектив идват от физически и юридически лица, а също и в сферата на частното разследване. В условията на свободна пазарна икономика частната детективска дейност се занимава и със сигурността на предприемаческата дейност. Това са проблеми, свързани със защита на частната собственост, защита на интересите на предприемача от промишления шпионаж, вътрешни злоупотреби от страна на отделни служители и др.\nФизическите лица, които използват услугите на частния детектив очакват с тях да се работи индивидуално и проблемите им, произтичащи от критично развили се събития, също да бъдат решени индивидуално. Гаранция за надеждността на частния детектив е периодичният контрол и надзор от страна на МВР и подчинените му органи. Те имат право да изискват документи и устна информация за изпълнение на тези контролни функции. Контролът се съчетава с прокурорски надзор, съобразно законодателството.\nЧастната детективска дейност и МР в някои случаи имат и общи допирни точки. Такива обикновено са случаите, засягащи сигурността на компанията или проучването на някой специфичен фактор на външната среда. При липса на собствена Служба за сигурност, когато се налага проучване на конкретен клиент, партньор или конкурент, компанията може да прибегне към услугите на частна детективска агенция. Това може да стане и в случай, когато се прецени за целесъобразно да се използва външен изпълнител - по финансови причини или от съображения за сигурност. Например, фирмата не желае нейното име да се свързва със случая, понеже действията са на ръба на позволеното, или възможностите на чуждия изпълнител са по-големи и той може да реши задачата по-бързо и по-качествено. Различията между двата вида дейности са посочени в Таблица 4.\nЧастна детективска дейност (ЧДД)\tМаркетингово разузнаване (МР)\n1. Дейността се регламентира от специален закон за ЧДД.\t1. Дейността може да се извършва и без специален закон за МР, като се спазват рамките на действащото законодателство.\n2. Разрешение за практикуване на дейност се дава след обстойно проучване на лицето от оторизираните държавни специализираните органи.\t2. Разрешение за дейност дава висшето ръководство на частната структура.\n3. За упражняване на дейността се изисква лиценз от МВР.\t3. За упражняване на дейността не се изисква лиценз от МВР.\n4. Лицето, което упражнява дейността трябва да е местен гражданин.\t4. Служителите в структурата на МР на компанията могат и да не бъдат местни граждани.\n5. Частният детектив има възможност да организира работата си така, че да бъде независим от други лица.\t5. Работата се организира и планира от ръководителя на службата за МР и зависи от политиката и стратегията на фирмата.\n6. Контролът на дейността се извършва от самото лице или от неговата детективска агенция.\t6. Контролът на дейността се извършва от висшето ръководство на компанията.\n7. Занимава се със сигурността на предприемаческата дейност. Защитава частната собственост, интересите на предприемача от промишления шпионаж и вътрешните злоупотреби.\t7. Изучава външната среда и факторите, които въздействат върху дейността на компанията\n8. Клиентите са различни физически или юридически лица.\t8. Клиентът е единствен (компанията).\n9. Клиентите могат да бъдат подбирани и съответно да им бъде отказано съдействие.\t9. Клиентът е ръководител и задачите, които поставя не подлежат на отказ.\n10. С клиента се работи индивидуално и проблемите му също се решават индивидуално.\t10. Проблемите са групови в рамките на компанията.\n11. Има контрол на дейността от страна на изпълнителната и съдебната власт.\t11. Контролът е корпоративен (частен) и съдебен, ако се нарушава съществуващото законодателство.\n‹‹ Назад12...567...4647Напред ››


15 занимателни факти за мравките\nНа всички навярно е известно, че мравките могат да повдигат и да пренасят обекти, много пъти по-тежки от самите тях и да комуникират ефективно в рамките на своите колонии. В действителност, тези малки същества са много по-удивителни, отколкото сме свикнали да мислим. Предлагаме ви да се запознаете с 15 невероятни факти за мравките, които най-вероятно не сте знаели.\nМравките са произлезли от предците на осите около средата на периода Креда, т.е. преди около 110 - 130 милиона години. Те са толкова стари, колкото динозаврите, но, за разлика от последните, мравките успяват да оцелеят.\nМравешкото семейство е най-многобройното на планетата - повече от 15 хиляди вида и подвида описани до момента. Всяка година се откриват нови и броят им непрекъснато расте. Никак не е изключено истинският им брой да е 20 хиляди. Само 150 от тях обитават Европа, което вероятно оправдава масовата неосведоменост на белия човек (дори на мъдър грък като Езоп) по мравешките въпроси.\nТермитите често бъркат с мравки, но в действителност те спадат към разреда Isoptera, което е по-близо до хлебарките, отколкото да мравките.\nНякои научни изследвания показват, че във всеки момент в света има около 10 квадрилиона мравки. Смята се, че тези насекоми съставляват около 15-20% от общата земна биомаса сухоземни животни, което надвишава процента на гръбначните.\nМравките са способни да "заробват" особи от други видове и ги държат в плен и да ги принуждават да извършват работа за колонията.\nУжилването от Paraponera clavata, широко известна като "мравка-куршум", се счита за най-болезненото. Жертвите на този хищнически мравка твърдят, че усещането е близо до рана от куршум, откъдето идва и второто име на вида. Болката може да продължи с неотслабваща сила, до 24 часа.\nИзвестно е, че мравките могат да повдигат и да пренасят предмети с тегло, превишаващо 50 пъти теглото на една мравка. Последните проучвания сочат, че тази цифра може да е сто пъти по-голяма, което означава, че мравката е в състояние да вдигне един обект 5000 пъти по-тежък от нея.\nМравките имат сложни фасеточни очи, съставени от множество малки лещи. Те могат добре да забелязват внезапно движение, но не са в състояние да създадат ясен образ.\nВдигането на тежести - не е единственият спорт, в който мравките успяват. Те може да развият скорост до 20 сантиметра в секунда. Ако човек може да тича толкова бързо, то скоростта му би била 55 километра в час.\nМравките нямат уши, те се ориентират от повърхностните вибрации, които се приемат от специални сензори на краката им.\nВсяка колония от мравки има своя отличителна миризма. Ето защо, неканените гости се откриват за един миг.\nНякои видове мравки водят номадски начин на живот - те живеят на едно и също място само кратко време, а след това опаковат храната си, яйцата, ларвите, вземат своята майка и продължават напред.\nМравките могат да отглеждат гъбички и да ги пренасят не само в рамките на един вид, но и към други мравки култивиращи гъбички.\nДокато ухапването от Paraponera clavata се смята за най-болезнено, ухапването от мравката-булдог Бикоглав може да има даже летален изход. За щастие, има противоотрова от него.\nМравките, може би, са единствените същества (с изключение на бозайниците), способни към взаимно обучение. Има документирани случаи, когато опитни мравки водят своите "ученици" към новооткрита храна. Последователите получават знания, чрез водещия ги наставник.\nОсвен обикновените начини за намиране на обратния път след търсенето на храна, като визуалната ориентация, или използването на антените, някои видове мравки дори са усвоили използването на магнитното поле на Земята за навигация.


Карфиол (Цветно зеле)\nЦветното зеле ( карфиол ) се отглежда заради високите му хранителни, вкусови и диетични качества. Съдържа лесноусвоими белтъчни вещества, витамини, главно В и С, захари, минерални соли. То е значително по-хранително и по-витаминозно от главестото.\nЦветното зеле (Brassica oleracea var. botrytis L.) е едногодишно растение от семейство Кръстоцветни (Crucifera). За разлика от главестото зеле то развива цветоносните си стъбла (стрелкува) малко след като те са се оформили като главички, цъфти и дава семена.\nКореновата система на цветното зеле е по-слабо развита отколкото на главестото зеле, тя е и с по-слаба усвояваща способност.\nРозетъчните листа са едри, силно развити, с голяма изпаряваща повърхност.\nСтъблото е разклонено и много скъсено. Използваемата част на карфиола представлява силно скъсени и плътно разположени (сбити) цветоносни стъбла, наричани сполучлив с практичната дума глава. Нормално развитието на карфиола протича с разпадането на главата на отделни цветоносни стъбла, които нарастват, позеленяват, образуват цветове и дават плодове (шушулки) като главестото зеле. Започне ли да се разпада, главата става неизползваема.\nПо изисквания към условията на отглеждане цветното зеле прилича на главестото с тази разлика, че е по-претенциозно и капризно. То реагира на всяка промяна в условията през всичките си фази на развитие, при това се наблюдават съществени разлики в реакциите на различните сортове.\nПо отношение на температурата карфиолът се отнася към растенията на хладния климат, но е по-слабо устойчиво на ниски температури от главестото зеле. Най-благоприятната температура за формирането на главите е 14-18°С.\nКъм влагата в почвата и въздуха карфиолът предявява високи изисквания. Това се обяснява със слабо развитата му коренова система. Недостигът на влага се отразява отрицателно на нарастването на листата, а от там и на нормалното протичане на останалите биологични процеси. При недостиг на влага в почвата и въздуха листата остават дребни и груби. Особено големи са нуждите от вода по време на формирането и нарастването на главите. Недостигът по това време води към преждевременно формиране на глава, която остава дребна и недоброкачествена.\nКарфиолът е и светлолюбиво растение. Незадоволителното осветление често обяснява несполуките при отглеждането на ранния разсад. По-късно в условията на нарастващия ден светлината подтиква към развитие цветоносните стъбла в главата. Напротив, в условията на скъсяващия се ден през есента при постепенното понижаване на температурите и нарастващата почвена и въздушна влажност формирането и нарастването на главите протича бавно и тяхното качество е по-добро, на практика няма условия за преминаването им към развитие на цветоносните стъбла, цъфтеж и образуване на семена.\nНа основата на изискванията на цветното зеле към температурата влагата и светлината може да се направят някои важни извода за практиката: Отглеждането на късен карфиол е по-сигурно отколкото отглеждането на ранен – отглеждането на ранния карфиол трябва да започне достатъчно рано, за да се формират и нараснат главите преди да настъпи горещо и сухо време и нят да стане много дълъг.\nКъм почвата и съдържанието на хранителни вещества в лесно усвоима форма карфиолът също предявява по-високи изисквания в сравнение с главестото зеле. Това се обяснява с по-слабо развитата му коренова система. Най-добри резултати се постигат, когато се отглежда на глинесто-песъчливи и на песъчливо-глинести, хумусни и богати на азот фосфор и калий в лесно усвоима форма почви. На леките почви добри резултати се постигат след богато органично и минерално торене. По-тежките също трябва да се подобряват с помощта на органични торове, за да се повишат физическите им свойства. Тежките глинести почви с високо разположени подпочвени води са съвършено непригодни и трябва да се избягват.\nЦветното зеле реагира много добре на азотното торене, но то трябва да се прилага винаги на фона на богато торене с фосфорни и калиеви торове. Цялото предвидено количество или по-голямата част от него се внася с дълбоката обработка на почвата през есента заедно с органичния тор, а азотния – с пролетната обработка и като подхранване. Тогава на леки почви се внася и останалата част от фосфорните и калиевите торове. Всички торове трябва да се използват преди да е започнало формирането на главите.\nДобрите предшественици на карфиола са същите, каквито и на главесто зеле. Подобна на главестото зеле е и преценката му като предшественик. Отглеждането му в две последователни години на едно и също място не е желателно, а в повече от две трябва да се счита за недопустимо, както и при главестото зеле.\nОтглеждане на ранен карфиол\nПодходящи са сортове с къс вегетационен период са както добре познатия на българските градинари Ерфуртско джудже, така и внасяните напоследък Барцелона, Кортес, Спацестар и др.\nРазсадът за ранен карфиол се засява рано – през втората половина на януари до първата половина на февруари според условията на района. Ако ще с използват парници с биотопливо, те трябва да са полутопли. Може да се отгледа и в подходящи жилищни и други помещения, но в тях трябва да има условия за постоянно поддържане на оптимална температура и добро осветление. Отначало термометърът трябва да сочи около 20°С – температура, която стимулира бързото поникване. Количеството семе, както и температурният режим са каквито и при главестото зеле, но трябва да се има предвид, че карфиолът реагира по-остро на промени в една или друга посока.\nКогато растенията оформят първия същински лист, разсадът се пикира в саксийки, но това може да стане в топли парници или в сандъчета при разстояние 10 на 10 или 12 на 12 см. По-гъстото пикиране не е желателно, тъй като до засаждането растенията се изтеглят, прерастват, а това се отразява неблагоприятно на засаждането им на постоянно място. С наближаването на този момент се пристъпва и към постепенното закаляване на разсада посредством леко засушаване и поддържане на по-ниски температури през деня и през нощта.\nВ отглеждането на ранния карфиол има и практика разсадът да се засява в студени парници още през септември. Пикира се и в това състояние презимува, като се вземат мерки за допълнително покриване. Добре вкорененият и закален разсад издържа на по-значителни понижения на температурата. На постоянно място се засажда рано напролет и реколтата се получава 2-3 седмици преди отгледаната по традиционния начин, но много от растенията стрелкуват преждевременно и добивът на доброкачествена продукция е по-малък.\nПодготовката на мястото за ранен карфиол не е по-различна отколкото за ранното главесто зеле. Почвата се обработва на дълбочина 25-30 сантиметра. С тази обработка се внасят органичните, фосфорните и калиевите торове. Количеството им според качествата на почвата примерно може да е 3-6 кг прегорял оборски тор или компост, 40-60 г суперфосфат и около 20 г калиев сулфат на един квадратен метър. По високите дози органичен тор се употребяват при леките и бедни на хумус почви. На леките почви една трета от фосфорните и калиевите торове е целесъобразно да се употреби при пролетната обработка на почвата. Тя се състои в култивиране, фрезоване или накопаване с мотика на дълбочина 10-12 см, след което се подравнява Внасят се и 10-30 г амониева селитра на един квадратен метър. Непосредствено преди засаждането мястото се набраздява през 60 см, което представлява и междуредовото разстояние.\nВремето за засаждане на разсада настъпва в началото на април, а в южните райони на страната и по-рано. С разсада се постъпва така както и при главестото зеле. Растенията се засаждат на 40-50 см едно от друго на една трета от дъното на браздата от южната и страна.\nГрижите по време на вегетацията се състоят в окопаване, подхранване, поливане и борба с болестите и неприятелите, както и при ранното главесто зеле. Първото окопаване е наскоро след засаждането, щом растенията видимо укрепнат. Броят на окопаванията зависи от развитието на плевелната растителност и от наличието на почвена кора след валежи. Окопаванията се съпровождат от леко загърляне, което допринася за укрепването на кореновата система. Съчетават също и с се няколко подхранвания с по 10-30 г на квадратен метър амониева селитра. Дозите трябва да са съобразени с количеството на внесените фосфорни и калиеви торове. Много е ефикасно подхранването с размит в поливната вода пресен органичен тор. Едно такова подхранване в началото на формиране на главите, но не и по-късно, допринася съществено за тяхното наедряване. През целия период почвата трябва да се поддържа умерено влажна, без да се допуска засушаване, както и преовлажняване.\nФормирането на главите започва през юни. При нормални условия те нарастват за 15-20 дни. Ще са качествени, ако са нежни и снежнобели. Това може да бъде постигнато, като се ограничи достъпът на светлина. За целта листата се събират и завързват с канап над тях, така че да нарастват в отсъствие на пряка светлина. Може да се предпочете и друг начин – няколко едри листа се пречупват и с тях се покриват главите. Така по лесно се наблюдава нарастването и по-точно се определя годността за прибиране.\nПрибирането на оформените и наедрели глави трябва да се извършва своевременно. Те бързо се разпадат и цветоносните стъбла започват да се развиват, особено в по-сухо и топло време. Отрязват се с остър нож, като се запазва част от листата, за да не се наранят нежните глави при следващите манипулации\nДобивът от квадратен метър е 1,5-1,8, а при дори грижи и балгоприятно развитие на метеорологичните условия и над 2 килограма.\nОтглеждане на късен карфиол\nТози начин на отглеждане се предпочита не само защото по-сигурен, както това вече бе изтъкнато, а защото продукцията от него, освен че се използва като прясна, служи и за преработка.\nПодходящи са сортове са внасяните напоследък у нас Америго, Инклине, Мемфис, Сквалкер, Фарго и др.\nРазсадът за късен карфиол се отглежда на студени разсадни лехи, приготвяни така както и за късното главесто зеле. Тъй като не се пикира, семената се засяват рядко, по 3-4 г семена на квадратен метър, в браздички през 3-4 см, а грижите се състоят главно в поливане и плевене.\nМястото се подготвя, като първо се почиства от растителните остатъци на предшественика – грах, ранни краставици, ранни картофи и др. Ако е сухо, предварително се полива, за да се постигне добро качество при обработката на почвата. Дълбочината на обработката е 18-20 см. Тори се съобразно торенето на предшественика, тъй като карфиолът ще използва остатъци от основните хранителни елементи. Не е грешка ако се внесат в почвата по 3-4 кг разложен оборски тор или компост, 30-50 г суперфосфат и 10-20 г амониева селитра на квадратен метър. Непосредствено преди разсаждането се оформят и браздите през 60-70 сантиметра. Това и междуредовото разстояние.\nЗасаждането става възможно към средата на юли, когато и разсадът е готов. По-ранното засаждане не е желателно, тъй като се удължава периодът на развитие на растенията в неблагоприятното сухо и горещо време. По-късно засаденият карфиол не успява да оформи едри глави. Растенията в разсада трябва да са формирали няколко същински листа и да имат добре развита коренова система. Както и при късното зеле, дългите корени се съкращават, а част от листните петури се скъсва, за да се намали изпаряващата повърхност на засадените растения. И на карфиола помага потапянето на корените в каша от почва и пресен оборски тор. Растенията се засаждат в реда на разстояние 50-60 см, в зависимост от особеностите на сорта. Използват се часовете на късния следобед и надвечер, за да се избегне влиянието на горещите слънчеви лъчи. В облачни дни може да се засажда и в друго време. Всяко растение се полива.\nГрижите за късния карфиол, както и при главестото зеле, се свеждат до окопаване, подхранване, поливане, борба с болестите и неприятелите, разбира се, прилагани с известна специфика съобразно особеностите на вида и сортовете, както и на конкретните климатични условия. Няколко дни след засаждането се прави преглед за установяване на прихващането. На мястото на загиналите растения, малко в страни, се засажда резервен разсад.\nПървото окопаване се извършва щом укрепне кореновата система. Тогава може да се извърши и подхранване с амониева селитра. През август се извършват още две-три окопавания. Почвата се поддържа винаги влажна, но не и преовлажнена. Продължителното преовлажняване възпрепятства достъпа на въздух към корените, които и без това не се отличават с добра усвояваща способност. Засушаването и високите летни температури действат потискащо на растенията. Към края на август и началото на септември растенията започват да се развиват по-интензивно, тъй като нощите се удължават, средните дневни температури се понижават, а относителната влажност на въздуха се повишава. Започва и формирането на главите. Едно подхранване в този момент с 10-20 г амониева селитра или с 50-70 г на квадратен метър пресен оборски тор, размит в поливната вода, се отразява добре на добива и качеството. Щом започне образуването на главите, вземат се мерки те да не се повреждат от преките слънчеви лъчи, така както бе описано при ранния карфиол.\nПрибирането на късния карфиол започва през октомври и протича на етапи. Готвите за прибиране глави се отсичат с остър нож. При опасност от застудяване се пристъпва към цялостно прибиране на реколтата, независимо от едрината на главите. Недораслите се изваждат с повече пръст около корените и се засаждат в парников трап или в специално изкопана траншея, покриват се с рогозки или друг подходящ материал и при температура 1-3°С на тъмно главите нарастват за сметка на хранителните вещества, съдържащи се в листата. На такова доотглеждане може да се подложат и главите от по-късни посадки през юли.\nмай 28, 2017 | Views: 1008 | Прочетено във Вестник за градината


SA 8000 - Аква Систем - Създаваме бъдеще!\nРъководството на „АКВА СИСТЕМС” AД официално декларира своята ПОЛИТИКА ЗА СОЦИАЛНА ОТГОВОРНОСТ, която е документирана, прилагана, поддържана и съобщена на всички нива в структурата на фирмата.\nПолитиката за социална отговорност на „АКВА СИСТЕМС” AД е насочена към извършване на дейностите в условията на стратегическо управление, което допринася за устойчиво икономическо развитие, коректни и етични трудови отношения с работниците и служителите, техните семейства и обществото като цяло с цел подобряване на качеството на живот. Ръководството се ангажира да създава необходимите условия за спазване изискванията на Система за социална отговорност и за активното съдействие на ръководния и изпълнителски персонал в нейното развитие.\nРъководните принципи на „АКВА СИСТЕМС” AД по отношение на социалната отговорност включват:\n1. Стремеж за непрекъснато и постоянно съответствие на всички изисквания на стандарта SA 8000;\n2. Спазване на приложимите национални законови и други изисквания и зачитане на международните актове и тяхното тълкуване в областта на социалната отговорност;\n3. Недопускане на детски труд в противоречие с трудовото законодателство;\n4. Недопускане на участие или съдействие за използването на принудителен или задължителен труд;\n5. Недопускане на трафик на хора; \n6. Осигуряване на здравословни и безопасни условия на труд на своите служители уважение и зачитане на правата на човека и неговите основни свободи определени в Всеобщата декларация за правата на човека; \n7. Защита на общоприетите човешки ценности;\n8. Развитие и мотивиране на персонала;\n9. Сигурност в разплащанията;\n10. Поддържане на адекватно заплащане на труда, навременно плащане на работните заплати, данъците и видовете осигуровки на служителите и работниците;\n11. Отговорност при извършването на благотворителни дейности, в т.ч. подобряване на местната инфраструктура;\n12. Документация, използване, поддръжка и разпространение на политиката в разбираема форма достъпна на всички служители, включително ръководни, технически и изпълнителски персонал, както и подизпълнители и доставчици.\nЗа реализиране на тези цели „АКВА СИСТЕМС” AД има внедрена Система за управление на социалната отговорност разработена, съгласно изискванията на стандарта SA 8000.\nИзпълнителен директор: / М.Колева /


Кюстендил - K-Travel\nГрад Кюстендил е разположен в югозападната част на България, в южната част на Кюстендилската котловина. Градът се намира в самото подножие на живописната планина Осогово, по двата бряга на река Банщица. Отстоянието между Кюстендил и София е 86 км., като градът е на около 22 км. разстояние от Македония и на около 30 км. от Сърбия.\nГрадът и околностите му са известни като “овощната градина на България”. Кюстендил е известен балнеологичен курорт и регионален център. Още древните траки а след това и римляните са оценили качествата на минералната вода. Тук през V-ІV век пр.н.е. траките основават селище, а през І век римляните превръщат града в балнеологичен курорт, важен административен, търговски и културен център наречен Улпия Пауталия.\nКлиматът на курорта е мек, умерено-континентален, с елементи на преходно-средиземноморски. Средната годишна температура е около 10,6° С. Лятото е продължително и топло, зимата — сравнително кратка и не много студена. Есента е по-топла от пролетта.\nРайонът, в който е разположен градът, се отличава със своята красива и разнообразна природа и плодородна земя. Богат на водни ресурси и има уникални минерални извори, които са най-ценното богатство на града.Лечебните свойства на водата се дължат главно на голямото съдържание на сулфидни елементи и на сероводорода. Водата е бистра, безцветна, със слаб мирис на сероводород. Характеризира се като хипертермална, хидрокарбонатно-сулфатно-натриева, сулфидна, флуорна и силициева.\nКюстендил е град, където няма да скучаете от липса на места за посещение. Най-голямата гордост на града е паркът “Хисарлъка”, който сякаш се извисява над Кюстендил. Интерес за туристите представлява намиращата се в природния парк крепостна стена от римско време. Тя се намира на най-високата равнинна част на хълма “ Хисарлъка”, като се предполага, че датира от края на ІV-началото на V в. Интересните конструктивни решения, съчетанието на различните строителни техники и материали, както и разкритите археологически паметници от няколко исторически епохи, определят крепостта на хълма Хисарлъка като паметник на културата с национално значение.\nСъс същия статут са и римските терми, които се намират в централната част на гр. Кюстендил, в съседство с джамия “ Ахмед бей”. Те са представлявали публична баня от времето ІІ-ІІІ в., като се предполага, че са били част от голям комплекс-асклепион. Всички помещения са снабдени с централна отоплителна инсталация – хипокауст- с колонки и аркадо – сводова система от коридори . Конструкцията на втория вид хипокауст е единствена известна досега в България. Свидетелствата от намерените находки сочат, че подът и стените на залите са били облицовани с мраморни плочи, профилирани корнизи и пиластри. В някои помещения са открити полукръгли ниши и басейни.\nВ Кюстендил могат да се видят още средновековната църква “Св. Георги” (X-XI в.) в кв. Колуша с уникални стенописи, Пирговата кула (XIV – XV в.), православните храмове “Св. Богородица” (1816), “Св. Димитър”, “Св. Мина”, килийното училище (1849), къщата-музей “Ильо войвода”, паметник и къща-музей на Димитър Пешев, къщата-музей “Емфиеджиева” – постоянна експозиция “Градски бит и култура на населението в Кюстендил от края на 19 и началото на 20 век”. Една от местните забележителности с голямо значение не само в национален мащаб е художествената галерия “Владимир Димитров – Майстора”.


Нострадамус предрече 8 СМРАЗЯВАЩИ бедствия през 2022: Ядрен взрив и три дни пълна тъмнина!\nЕдин от най-извeстнитe пророци в свeтовната история, Нострадамус, и до днeс вълнува съзнаниeто на мистици, астролози и хора с афинитeт към мистeриитe. Всъщност Мишeл дьо Нострадам, както e истинското му имe, e родeн в Сeн Рeми дьо Прованс, Южна Франция, на 14 дeкeмври 1503 г. и e извeстeн фрeнски лeкар, кабалист и фармацeвт, но свeтовна популярност получава най-вeчe с книгата си “Les Prophéties”, чиeто първо изданиe e публикувано прeз 1555 г. Пророчeствата на Нострадамус са прeдвидили много важни свeтовни събития. Гадатeлят твърди, чe корeнитe на прeдсказанията, които публикува, сe основават на критична астрология, която той обяснява, чe e астрологията на прeцeнката или оцeнка на стойността на събитиeто.\nТой изучава астрология заeдно с различни окултни науки и ги комбинира, за да направи своитe прогнози.\nПророчeствата на Нострадамус са изразeни в стиховe, нарeчeни катрeни. Много от нeговитe прогнози като идванeто на власт на Адолф Хитлeр и Втората свeтовна война сe оказват вeрни.\nНострадамус e написал 6338 пророчeства, много от които вeчe са сe сбъднали. Прeдсказанията му обхващат пeриод, стигащ до 3797 година. Тайната на нeговитe прeдсказания обачe нe e извeстна. Катрeнитe на Нострадамус продължават да очароват свeта, въпрeки чe са написани прeди почти пeт вeка.\nЕто и какви са пророчeствата на Нострадамус за 2022-ра :\nЩатският долар щe сe сринe\nСпорeд прогнозитe на Нострадамус прeз 2022 г. инфлацията щe излeзe извън контрол и щатският долар щe сe сринe, а златото, срeброто и биткойнитe щe сe считат за активи, в които си струва да инвeстиратe повeчe пари.\nОпит за покушeниe над Путин\nРуският прeзидeнт Владимир Путин e прeживял понe пeт опита за убийство. Спорeд пророчeскитe стиховe на Нострадамус прeз 2022 г. той щe умрe в бурна нощ, когато щe плава по морe и щe бъдe ударeн от мълния.\nОгромeн ураган във Франция\nОгромeн ураган щe причини пожари, суши и наводнeния във Франция и в много части на свeта. Щe настъпи глад в свeтовeн мащаб.\nИзкуствeният интeлeкт щe атакува човeшката раса\nВашият пeрсоналeн компютър щe можe да симулира мозъчната сила на малко сeло. Компютритe с човeшки интeрфeйс с изкуствeн интeлeкт щe сe събудят и щe възприeмат своитe създатeли и потрeбитeли за интeлeктуално по-ниски същeства. Роботитe щe унищожат човeчeството.\nЕксплозия в Срeдизeмно морe на изток от остров Мeнорка\nБлизо до остров Мeнорка в Срeдизeмномориeто нeбeто щe избухнe в голяма eксплозия, която щe сe разпространи в атмосфeрата, по врeмe на изпитаниe с ядрeна бойна глава или ракeта.\nАстeроидeн дъжд щe унищожи Зeмята (мeтeорният поток Гeминиди e на 14 дeкeмври 2022 г.)\nСтихът на Нострадамус гласи, чe астeроидeн дъжд щe сполeти планeтата. Ако достатъчно голяма скала попаднe в окeана, това можe да причини гигантски приливни вълни, които щe погълнат сушата и щe причинят голeми разрушeния. Зeмeтрeсeниe също би причинило цунами и нeизброими щeти могат да бъдат причинeни от нарастващитe морски води.\nЩe избухнe опустошитeлна ядрeна бомба\nЯдрeна бомба щe избухнe и щe прeдизвика климатични промeни, както и измeнeния в позицията на Зeмята.\n2022 г. щe донeсe разрушeниe, послeдвано от мир. Тъмнина от 72 часа щe прeдшeства мира.


Самоуправляващи автомобили | Тагове | Digital.bg\n60 резултата за самоуправляващи автомобили\nКонцепцията за интелигентния град на бъдещето включва множество технологични иновации, както и нова генерация превозни средства, които се придвижват автономно. Все повече анализатори и експерти вярват, че е само въпрос на време хората да се откажат от шофирането и да оставят тази задача на машините. Самоуправляващите автомобили използват усъвършенстван софтуер с изкуствен интелект, извършващ хиляди изчисления в секунда, за да се ориентират в пространството и да предотврати инциденти. Автономните машини използват данни от множеството камери и сензори, за да получават в реално време прецизна информация за ситуацията на платното. Според мнозина тази концепция подобрява значително безопасността и елиминира възможността от човешка грешка. Независимо от личното ви мнение е факт, че до няколко години самоуправляващите автомобили ще се превърнат в реалност. Ако тази иновация може да е практична за личните автомобили може да е доста неподходяща за публичния транспорт, предаде Futurism. Премахването на хората от системите за обществен транспорт има социален елемент, тъй като ще навреди на нормалната и естествена комуникация между хората. Тази теория твърди, че е необходимо наличието на авторитетна фигура, като например шофьор на превозно средство за градския транспорт. Неговото присъствие създава чувство за ред и сигурност между пътниците, което не може да бъде имитирано и постигнато от нито една модерна технология, включително автономните машини. Още от Digital: Защо се бави масовото навлизане на самоуправляващи автомобили на пазара\nRenault EZ-ULTIMO е самоуправляващ автомобил на бъдещето\nИнженерите на Renault експериментират с различни концепции на автономни автомобили. Компанията вече показа прототипите EZ-GO и EZ-PRO и вече са готови с футуристичния модел EZ-ULTIMO. Работеща версия на автомобила бе показана по време на изложението Paris Auto Show 2018 и предизвика широк отзвук сред потребителите. Както името подсказва EZ-ULTIMO e луксозно предложение в премиум сегмента, което използва най-модерните технологии в индустрията. Целият интериор включва елементи от дърво, мрамор и кожа.Renault твърдят, че автономния автомобил се захранва изцяло от електрически двигатели и е постоянно свързан към интернет. От компанията виждат като бъдещи приложения на EZ-ULTIMO популярни услуги за превоз на пътници в градски условия като Uber. Футуристичната визия на модела го прави подходящ за транспортиране на гости от самолетни компании и луксозни хотелски вериги, съобщава Engadget. Дизайнерите на компанията са обърнали специално внимание на поверителността и са се постарали да скрият максимално пътниците от чужди погледи. Renault EZ-ULIMO покрива изискванията на Level 4 стандарта за автономни автомобили и може да се зарежда безжично. Автомобилът ще предложи ултрабърза връзка към интернет, чрез 5G антена, а просторното купе гарантира не само удобство, но и стимулира социалните контакти. Още от Digital: Защо се бави масовото навлизане на самоуправляващи автомобили на пазара\nVolkswagen I.D Vizzion е самоуправляващ автомобил, който няма волан, педали и скоростен лост\nVolkswagen разкриха повече детайли за иновативния концептуален автомобил I.D. Vizzion. Уникалното возило има спиращ дъха динамичен дизайн и представлява първия по-сериозен опит на компанията в сферата на автономните автомобили. Oфициалната премиера на финалната версия на I.D. Vizzion се очаква през 2022г. Предстоящият модел на компанията е оборудван с литиево-йонна батерия от последно поколение, чиито капацитет е 111 kWh и гарантира пробег от 665 километра с едно зареждане. Новият самоуправляващ автомобил разполага с два двигателя, които осигуряват мощност от 302 конски сили, информира BusinessInsider. Най-интересната характеристика на модела е, че покрива стандартите за Level 5 ниво на автономност. Това е най-високата категория в този клас и означава, че е в състояние да се движи без никаква човешка намеса, което премахва необходимостта от волан, педали и скоростен лост. Пътниците могат да управляват Volkswagen I.D. Vizzion с жестови и гласови команди. Предвидена е опция да използват очилата Microsoft HoloLens, за да се забавляват по време на пътуването. Идеята на тази концепция е да покаже как компанията вижда бъдещето на индустрията. Германският производител смята, че подобни превозни средства ще се използват масово през 2030г. Volkswagen I.D. Vizzion ще постави началото на нова ера в развитието на компанията и се очаква да се произвежда серийно през 2022г. Допълнително ще бъдат разкрити повече детайли за автомобила. Вижте осем компании, които ще направят самоуправляващите автомобили популярни до 2022г.\nBMW ще построят тестова писта за самоуправляващи автомобили в Чехия за €100 млн.\nВече ви информирахме как ще изглежда първият самоуправляващ автомобил на BMW. Германският производител вече работи усилено върху първите си прототипи, които се движат автономно и не крият амбицията си да се превърнат в лидер в този сегмент. Последните данни на Reuters разкриват, че BMW планират да инвестират приблизително €100 млн. в изграждането на тестово трасе за самоуправляващи и електрически автомобили. Любопитен факт е, че пистата ще бъде построена в Чехия. Информацията бе потвърдена официално от компанията, която е получила и одобрението на местните власти, за да реализират проекта. Ползите от изграждането на тестовото трасе ще имат и двете страни. Конструкцията ще създаде стотици нови работни места в Чехия и представлява първата подобна инвестиция в Източна Европа. От друга страна BMW ще се облагодетелстват от факта, че разходите са строежа и поддръжката на пистата ще са по-евтини, отколкото в Германия. Самото трасе ще е разположено около град Соколов в Карловарския край на Чехия, който се намира близо до границата с Германия. BMW са имали възможността да избират между 82 различни локации. В следващите няколко години компанията ще проведе серия от тестове с прототипи на автономни и електрически автомобили, както и с различни технологии и системи за безопасност на пътя. Aко всичко върву по план строежа на трасето ще започне до няколко месеца. Вижте осем компании, кoито ще направят самоуправляващите автомобили популярни до 2022г.\nRenault представиха самоуправляващ автомобил, който може да избягва препятствия на пътя\nСамоуправляващите автомобили са най-интересната иновация в индустрията от десетилетия насам. Идеята за коли, които се движат автономно привлича не само големите производители в сектора, но също и технологични гиганти като Google. Инженерите на Renault също работят над подобни превозни средства. В момента те разполагат с прототип на автономен автомобил, който може сам да избягва различни препятствия на пътя, анализирайки в реално време обстановката, предаде TechCrunch. Тестовете досега показват, че прототипа им успешно избягва специално наредени конуси със скорост до 40 км./ч. Идеята на Renault e да създадат софтуер, който да реагира мигновено при евентуален инцидент на пътя и да взема решения като професионален шофьор. Използването на сложни алгоритми с изкуствен интелект могат не само да направят автономните им автомобили по-безопасни, но и да ги доближат максимално до възможностите на човешката реакция. Вероятно не знаете, но според експертите хората са изключителни добри водачи и могат да предизвикат един инцидент на всеки 160 млн. километра. Това е стойност, която дори компютърна програма е много трудно да подобри. Все пак Renault смятат, че не е далече времето, в което автономните автомобили ще покрият това изискване и дори ще го надхвърлят. Дали ще успеят да го направят предстои да видим. Вижте как самоуправляващите автомобили ще променят пазара на автомобили\nСамоуправляващите автомобили на Google ще се движат по пътищата до края на 2017г.\nWaymo е името на дивизията, която разработва самоуправляващите автомобили на Google. Компанията вече получи разрешение да стартира публични тестове с автономните си коли в някои градове на територията на САЩ. Инженерите на Google са доволни от сегашния прогрес в тази сфера и се надяват много скоро самоуправляващите автомобили да се движат свободно по пътищата. Близки до компанията източници дори твърдят, че това може да се случи още до края на настоящата година, предаде TechRadar. Tук е момента да отбележим, че при досегашните експерименти автомобилите на Waymo винаги се движат в присъствието на човек, който да поеме управлението в случай на проблем. Следващата стъпка е Google да започнат тестове с автомобилите, които се придвижват напълно самостоятелно без в купето да има асистиращ водач. Много е вероятно предстоящите тестове да се извършат по улиците на Финикс, Аризона, тъй като властите вече дадоха разрешение на Google да развиват този свой проект в града. Компанията също така иска да вози доброволци и случайни минувачи, за да ги убеди в сигурността на автомобилите си и да ги накара да свикнат с присъствието им. Безопасността ще се гарантира не само от софтуера с изкуствен интелект, но също и от скоростта на движение, която ще е не повече от 30 км./ч.. Предстои да видим дали Waymo ще успеят да постигнат амбициозните си цели и да изпреварят своите конкуренти в популяризирането на самоуправляващите автомобили на пазара. Вижте осем компании, които ще направят самоуправляващите автомобили\nVolkswagen купува бизнеса със свързани автомобили на Volvo за $122 млн.\nAвтономните автомобили са иновация, която е само въпрос на време да стане част от ежедневието на масовия потребител. Водещите производители вече влагат много инвестиции в разработката на подобни технологии. Volkswagen също проявяват голям интерес към сегмента на самоуправляващите автомобили и обявиха, че купуват бизнеса със самоуправляващи автомобили на Volvo. Финансовите параметри на сделката достигат $122 млн., предаде Reuters. Конкретните данни разкриват, че Volkswagen се съгласяват да придобият контролният пакет от 75.1% акции на WirelessCar дивизията за автономни и свързани към интернет автомобили на Volvo. Инвестицията ще позволи на германският производител да се фокусира към сегмента на електрическите автомобили. Компанията вече прие амбициозен план за проектиране, производство и поддръжка за EV модели с капитал от €11 млрд, който ще бъде усвоен до края на 2023г. Софтуерната платформа на Volvо се използва от други големи брандове като Jaguar Land Rover, Nissan и Daimler и в момента се обработват в реално време данните на над 3 млн. души. Volkswagen предвиждат допълнителни инвестиции, с които да гарантират, че WirelessCar технологията ще продължи да се развива със същите темпове, както досега. В заключение ще отбележим, че до пет години компанията се очаква да е лидер с сегмента на автономни и EV автомобили. Още от Digital: Защо се бави масовото навлизане на самоуправляващи автомобили на пазара\nIntel сключи сделка за доставката на осем милиона самоуправляващи автомобила\nAвтономните автомобили са сегмент, който тепърва ще се развива и вече е обект на внушителни инвестиции от големите технологични компании. Intel е един от брандовете с най-сериозни амбиции в тази ниша и през миналата година купиха израелския производител Mobileye за $15.3 млрд., за да станат влиятелно име сред самоуправляващите автомобили. Последният доклад на Reuters разкрива, че внушителните им инвестиции скоро ще започнат да дават първите реални резултати за Intel. Mobileye са сключили договор за доставката на осем милиона самоуправлявящи автомобили с европейски производител и ще използват иновативните им технологии. Финансовите параметри на сделката засега остават публична тайна. Пазарните наблюдатели твърдят, че това е най-големия подобен договор на Моbileye досега и е доказателство за големия интерес на производителите към технологиите за автономно управление. Все повече нови aвтомобили на пазара ще поддържат подобни функции. Партньорството ще стартира през 2021г., когато Intel ще са готови с EyeQ5 чипа, който ще доведе до създаването на усъвършенствани системи за асистиране на водача. Софтуерната платформа и хардуера на компанията ще може да се използва от всички производители, които проявяват интерес. В момента има около 27 млн. автомобила на 25 различни компании, които предлагат системи за асистиране на водача и автономно управление. Моbileye притежават пазарен дял от 70% и смятат да запазят лидерската си позиция. Още от Digital: Осем компании, които ще направят самоуправляващите автомобили популярни до 2022г.\nNVIDIA и Continental ще си партнират в сферата на самоупрваляващите автомобили\nВече ви информирахме, че NVIDIA Drive PX Pegasus е най-добрият суперкомпютър за самоуправляващи автомобили. Компанията е популярна със своите мощни видео карти, но проявява все по-голям интерес към тази пазарна ниша. Германският производител на компоненти Continental сега потвърди, че ще си партнира с NVIDIA в сферата на автомобилите. Идеята им е да използват хардуер и софтуерната платформа DRIVE в разработването на собствена система за автономно управление. NVIDIA са се съгласили да снабдяват Continental с мощни Xavier чипове. Компанията ще предоставя още операционната система и други софтуерни решения от DRIVE платформата за съвместния им проект, информира Engadget. Участието на Continental ще е свързано с техническата поддръжка, камера сензорите и уникалната LiDar радарна система. Комбинацията от тези компоненти ще е ключов фактор за гарантиране на безопасността на общите им автономни автомобили. Първоначалните планове предвиждат клиентите на NVIDIA и Contitental да могат да се възползва от Level 2 ниво на автономно управление в колите на двете компании. Това е сертификат, при който се използва умен асистент за круиз контрол по подобие на Tesla Autopilot. Най-високата степен е Level 5, при която няма скоростен лост, педали и волан. В този случай софтуера поема пълен контрол над управлението и оставя пътниците да се наслаждават на други забавления в купето. NVIDIA вече си партнира с гиганти като Audi, Volkswagen, Volvo и Toyota. Съвместният проект с Continental допълнително ще засили позициите им в този набиращ все по-голяма популярност сегмент. Вижте как Volvo и NVIDIA ще разработват заедно софтуер с изкуствен интелект за автомобили\nВече ви информирахме, че Intel започва тестове със самоуправляващи автомобили. Технологичният гигант вярва, че може да се превърне в доминиращ фактор в този сегмент и вече инвестира сериозни, за да ускори тези процеси. Компанията вече придоби Mobileye и нае всички техни специалисти в своя екип. Именно участието им по време на пресконференцията Automobility ни разкрива повече детайли за бъдещите планове на Intel в сегмента на автономни автомобили до края на десетилетието, предаде AndroidHeadlines. Първият съвместен продукт между Intel и Mobileye ще се казва EyeQ5 и представлява процесор, който покрива най-високите теорeтични стандарти за самостоятелно движение. Това означава, че колите с него не е нужно да имат волан, педали и скоростен лост, тъй като ще се управляват изцяло от софтуер. Ако всичко върви по план масовото производство трябва да стартира през 2020г. и ще е необходимо още време преди да видим първите автомобили с EyeQ5. В момента Intel работят усилено над наследника на EyeQ3, който бе представен преди три години и ще предшества EyeQ5. Въпросната архитектура представлява 40-нанометров CMOS чип, който е в състояние да извършва ".256" трилиона операции в секунда. Компанията ще запази тази спецификация и в EyeQ4, който започва да произвежда още през 2018г., но вече ще премине към 28-нанометров производствен процес. Според данните EyeQ5 ще е десе пъти по-мощен от него, но ще консумира едва 5 вата енергия или два пъти повече от EyeQ4. Вижте осем компании, които ще направят самоуправляващите автомобили популярни до 2022г.\nЯпония проведе успешно първите тестове с четвъртата генерация на GPS сателита Michibiki. Съоръжението е ключова част от навигационната система на страната и от космическата им програма. Успоредно с това Michibiki има за цел да картографира и "вижда" в реално време всички онези участъци, които остават скрити заради блокирането на сигнали от околните сгради. Учените смята, че новия сателит ще има ключово значение за навигацията на автономни автомобили, които вече набират популярност. Навлизането на подобни машини зависи изцяло от това да има прецизна система, която ги следи непрестанно и може да се използва дори, когато околни обекти пречат на сигнала. Това е от изключително важно значение, тъй като автономните автомобили от Level 5 нямат волан, скоростен лист и педали. В този случай те се нуждаят изцяло от информацията, която получават от GPS, за да се ориентират на пътя. Добре е да уточним, че Япония ще използват услугите на сателитa и за военни цели. Радарната система, в която участва MIchibiki обхваща целия свят, което означава, че данните от сателитите биха могли да се използват и от други държави. Изграждането на подобни мрежи за навигация е ключово и за отбраната на страната, но и за популяризирането на автономните автомобили в световен мащаб. В качеството си на една от най-развитите в технологично отношение страни Япония искат да играят водеща роля в постигането на тази цел. Вижте колко близко сме до появата на самоуправляващи автомобили\nGoogle иска да замени волана с бутон в своите самоуправляващи автомобили\nКомпанията Waymo, която е собственост на Alphabet и разработва автономните коли на Google, има нов план за бъдещето на самоуправляващите се превозни средства. Той предвижда евентуалното премахване на воланите от колите и замяната им с бутон, съобщава BusinessInsider. Компанията е подала документи за патент, в който на централната конзола има голям бутон с думата GO. С него потребителят ще казва на автомобила да потегля към избраната дестинация. Тъй като няма педал за спирачка, спирането също се осъществява чрез бутон, който е кръстен STOP...


Бойко Борисов идва в събота в Девин, открива реконструираният топлопровод\nВторник, 12 Септември 2017 17:50\nБойко Борисов идва в събота в Девин, открива реконструираният топлопровод Избрана\nМинистър – председателят на България Бойко Борисов пристига в събота в Девин, където ще открие реконструирания топлопровод за минерална вода от Беденски бани, съобщи кметът на община Девин Красимир Даскалов. Официалната церемония ще бъде на 16 септември от 10:00 часа пред сградата на Община Девин.\n„Каня жителите и гостите на общината да присъстват на церемонията. Нека да покажем, че сме единни в стремежа си да развиваме нашия град, като център за международен здравен туризъм и заедно да отпразнуваме това значимо за общината събитие“, добави Даскалов.\nОбщо 11,5 км довеждащ водопровод за минерална вода от находище Беденски банидо Девин беше подменен, благодарение на волята на правителството и отпуснатите от него целеви средства в размер на 2 460 000 лева.\nОще в тази категория: « Община Смолян се включва в кампанията "Да изчистим България заедно" Д-р Мими Кубатева: Училищата са готови за стартиране на учебния процес »


Храненето нощем отключва куп болести | Gotvach.bg\n»Храненето нощем отключва куп болести\nАко имате навика посред нощ да прекъсвате съня си и да ставате, за да задоволите нощния си апетит, то знайте, че вредите на здравето си.\nСъщо така обилната вечеря преди сън е изключително вредна и е прекият път към най-различни заболявания. Предназначението на храната на първо място е да дава "строителен материал" за нашите тъкани и да снабдява организма с енергия.\nВ менюто на съвременния човек преобладават лесно усвояваните въглехидрати. Те бързо се разграждат в кръвта и повишават нивото на кръвната ни захар.\nАко след хранене човек се движи, цялата тази "захар" се усвоява от мускулите. Но ако след обилната вечеря човек си легне, "заспиват" и мускулите. Тогава глюкозата постъпва в черния дроб, където под въздействието на ферментите се превръща в мазнини. Тези мазнини се разпределят по целия организъм и се наслагват в различни части на тялото.\nНай-лошото е, че те предизвикват затлъстяване, често и на вътрешните органи. След което възникват заболявания като захарен диабет, хипертония, атеросклероза.\nРаботещите хора обръщат твърде малко внимание на режима на своето хранене. Сутрин на повечето от тях не им се яде. Обядът също не се състои от пълноценната за организма храна и прибирайки се вечер у дома човек най-после се нахранва до насита. След което веднага заспива.\nТова обаче означава, че дванадесетопръстникът, в който има твърде много храна вече не произвежда веществата, необходими за придвижването на храната по стомашно-чревния тракт. Така вечерята остава с нас до сутринта!\nДванадесетопръстникът "спи", но в останалите органи е възникнал проблем - храната подава сигнал на жлъчката, че тя трябва да започне изработването на секрет за преработката й.\nСъбужда се и задстомашната жлеза, която започва да произвежда ферменти, разграждащи белтъчините, мазнините и въглехидратите.\nНощен Глад Бременност\nЛечение на Стомашни Болести с Куркума\nВиж тук кое е храненето, което ще запази младостта ти\nДепресията отключва тези 2 чревни болести\nБолести, които се отключват при стрес\nКартофен куп (Въздушна салата)1\nКуп зеленчуци на фурна с кайма